SPVI หั่นเป้ารายได้เซ่นผลกระทบ “โควิด” ปรับแผนรุกตลาดออนไลน์เต็มสูบ!
SPVI หั่นเป้ารายได้เซ่นผลกระทบ "โควิด" ปรับแผนรุกตลาดออนไลน์เต็มสูบ!
SPVI หั่นเป้ารายได้เซ่นผลกระทบ "โควิด" ปรับแผนรุกตลาดออนไลน์เต็มสูบ!
8 มิ.ย. 2563

นายไตรสรณ์ วรญาณโกศล กรรมการผู้จัดการ บริษัท เอส พี วี ไอ จำกัด (มหาชน) หรือ SPVI เปิดเผยว่า บริษัทปรับเป้าหมายรายได้ปีนี้ลดลงเหลือเพียงทำได้ใกล้เคียงปีก่อนที่มีรายได้ 3,609.91 ล้านบาท จากเดิมที่คาดว่าจะเติบโตราว 10% เนื่องจากรายได้ของบริษัทในช่วงเดือน เม.ย.หายไปทั้งเดือน จากผลกระทบการล็อกดาวน์เพื่อควบคุมการแพร่ระบาดของเชื้อไวรัสโควิด-19
อย่างไรก็ตาม บริษัทหันมารุกช่องทางออนไลน์มากขึ้นจากแพลตฟอร์ม Chat &amp; Shop ซึ่งปัจจุบันมีสัดส่วนรายได้จากช่องทางดังกล่าว 30%
นอกจากนั้น จากผลกระทบของสถานการณ์โควิด-19 บริษัทเห็นช่องทางการจำหน่ายสินค้าผ่านกลุ่มนักศึกษาเพิ่มมากขึ้น จากการใช้อุปกรณ์เพื่อสนับสนุนการเรียนออนไลน์จากบ้าน บริษัทจึงเตรียมขยายสาขาใหม่อีก 7 แห่งในสถาบันการศึกษา โดยในช่วงไตรมาส 3/63 คาดว่าจะเปิด U Store เพิ่ม 3 แห่ง ได้แก่ มหาวิทยาลัยราชภัฎรำไพพรรณี, มหาวิทยาลัยสงขลานครินทร์ และมหาวิทยาลัยราชภัฎเชียงใหม่ และอีก 4 สาขาอยู่ระหว่างการเจรจา
ทั้งนี้ ปัจจุบันบริษัทมีสาขา U Store จำนวน 12 สาขา จากสาขารวมทั้งหมด 48 สาขา
 
 